cyanic-selkie/wikianc huggingface dataset:
Sisigie
Ander gebruike
Op 3 Junie 2014 het die Curiosity-verkenningstuig op Mars waargeneem hoe Mercurius voor die Son verbybeweeg – dit was die eerste keer dat ’n oorgang vanaf ’n ander liggaam as die Aarde gesien is.
Oranje Vrijstaatsche Gouvernementsspoorwegen
Spoorlyne
Die onderskeie spoorlyne vanaf die kus na die Witwatersrand is soos volg:
Germaine Schroeder
Lewe en werk
Germaine Schroeder het vanaf 1913 as 'n boekbinder gewerk en het voor die begin van die Eerste Wêreldoorlog haar eerste ateljee in Parys in die Rue Denfert-Rochereau 22 opgerig. Die modeontwerper Jacques Doucet het haar opdrag gegee om die eerste van die talle omslagontwerpe wat deur Pierre Legrain ontwerp is, te handwerk. Germaine Schroeder was destyds in 'n verhouding met die Franse fotograaf Jean Reutlinger. Hulle publiseer saam gedigte in die tydskrif La Vasque. Toe die Eerste Wêreldoorlog begin, is Reutlinger in militêre diens opgeneem. Hy het Germaine Schroeder gevra om sy garnisoen te besoek en aan haar talle persoonlike dokumente gegee. Reutlinger sterf in die Ardennen op 22 Augustus 1914, waarna Schroeder na sy boedel omgesien.
Teen 1925 het die boekbinder 'n reputasie verwerf wat haar kliënte soos die politikus Louis Barthou, Coco Chanel, en die skrywer Jean Cocteau verdien het. In dieselfde jaar wys sy haar werk by die Exposition internationale des Arts Décoratifs et industriels modernes. Schroeder trou met die Franse dramaturg, draaiboekskrywer en voormalige hoof van die tydskrif La Revue, Bernard Zimmer. Daarna gaan sy voort met haar werkswinkel onder haar nooiensvan Schroeder. In 1930 skuif sy die ateljee na 7 rue Bonaparte en daarna na 3 rue des Grands-Augustins. In 1936 neem Mademoiselle Magdelaine die werkswinkel oor.
Waterbergplato Nasionale Park
Menslike bewoning
Die voetheuwels was die lokus vir een van die belangrikste draaipunte in Namibiese geskiedenis. Op 11 Augustus 1904, met die Slag van Waterberg, het die Hereromense hul laaste en grootste stryd teen die Duitse Koloniale magte verloor tydens die Herero- en Namaqua-oorloë. Daarna, in die Herero en Namaqua volksmoord, het byna twee derdes van die Hererobevolking hul lewens verloor, en oor 'n duisend kon ontsnap na Brits-Betsjoeanaland (hedendaagse Botswana). Die grafte van die Duitse soldate wat gesneuwel het by Waterberg kan steeds gesien word naby die Bernabe de la Bat-ruskamp aan die voet van die plato.
Mons
Mons ook bekend as Bergen in Afrikaans (Pikardies: Mon, Wallonies: Mont, Duits: Bergen (verouderd), Nederlands: Bergen) is die hoofstad, handel- en kulturele sentrum van die Belgiese provinsie Hainaut (Wallonië).
Geskiedenis
Tydens die Nederlandse Vryheidsoorloë is Mons in 1572 deur die prins Lodewyk van Nassou ingeneem, tog het die Spanjaarde daarin geslaag om die stad in dieselfde jaar weer te herower. Pogings deur Coligny en die prins van Oranje om die stad te bevry, het misluk.
Ná 'n eerste Franse blokkade in 1677 onder die bevel van die maarskalk Humières is Mons op 8 April 1691 deur verraad aan die Franse generaal Vauban uitgelewer. As gevolg van die Vrede van Ryswyk, wat in 1697 gesluit is, is die Spaanse heerskappy oor die stad herstel.
Tydens die Spaanse Suksessieoorlog is die stad opnuut deur die Franse ingeneem, het egter in 1709 aan die geallieerde magte oorgegee. Op 10 Julie 1746 is Mons nog 'n keer deur Franse troepe beset, nogtans het die stad later weer onder Oostenrykse heerskappy gekom. Die laaste Franse besetting het op die slag van Jemappes in 1792 gevolg.
Aloe cannellii
Aloe cannellii is 'n aalwyn wat endemies is aan Mosambiek.
W.A. Willemse
Lewe en werk
Wilhelmus Antonius Willemse is op 13 Mei 1904 op Warden gebore as die seun van Pieter Willemse en Johanna Adriana Weyers. Sy hoërskoolopleiding ontvang hy op Fouriesburg en hy werk daarna ’n rukkie as bankklerk. Intussen studeer hy deeltyds en verwerf die B.A.-graad met lof aan die Universiteit van Suid-Afrika. Hierna studeer hy voltyds aan die Universiteit van Pretoria, waar hy sy M.A.-graad in Sielkunde behaal. Hy vertrek oorsee en studeer verder aan die universiteite van Leipzig, Berlyn en Bonn in Duitsland. Aan die Universiteit van Bonn promoveer hy as doktor in Sielkunde, terwyl hy tydens sy verlof in Duitsland ook onder die wêreldbekende sielkundige professor Kretschmer studeer. Hy behaal later ’n verdere doktorsgraad aan die Universiteit van Pretoria en word veral bekend vir sy navorsingswerk in sosiaal patologie en psigopatologie, wat hom plaaslik bekend maak as sielkundige.
Skryfwerk
Hy skryf wetenskaplike werke oor Sielkunde, asook populêr-wetenskaplike werke oor die onderwerp. “Constitution-types in delinquency: practical applications and bio-physiological foundations of Kretschmer's types” is ’n publikasie van sy doktorale proefskrif. Saam met C.I. Rademeyer is hy verantwoordelik vir die handboek oor “Kriminologie”, terwyl hy ook ander boeke soos “Die sorg vir ons kinders en jeugdiges”, “Die lief en leed van ons geslagslewe” en “My eie kind” laat publiseer. Saam met Rita Graf van Eewyk skryf hy “Mislukte lewens” en saam met A.S. Roux “Mense wat drink: sielkundig ontleed” in die Lewenskuns-biblioteekreeks.
Louie Boshoff
Lewe en werk
Na voltooiing van haar studies neem sy ’n betrekking aan as onderwyseres aan die Paarlse Hoër Meisieskool, waar sy nege jaar lank werksaam is. In hierdie tyd onderhou sy nie net haarself en haar ouers nie, maar verleen ook finansiële steun aan haar twee jonger susters. Weens hierdie stres en die negatiewe invloed wat dit op haar gesondheid het, moet sy noodgedwonge ’n verandering maak en gaan eers na ’n Kaapse skool, daarna na Port Elizabeth en keer dan weer terug na die Kaap waar sy werksaam is aan een van die skole in die Skiereiland. Haar gesondheid kry in hierdie tyd van stres ’n ernstige knou en sy ontwikkel ’n maagseer wat aan die bloei gaan. Dit veroorsaak dat sy lang tye in die bed moet deurbring en om die tyd om te kry begin sy ernstig skryf, wat dan ook aanleiding gee tot die ontstaan van sommige van haar dramas. In 1939 begin sy met ’n seëlversameling wat die geskiedenis vir meer as vierhonderd jaar aaneenlopend uitbeeld, vanaf Martin Luther in 1517. Die versameling word beskou as een met kulturele, geskiedkundige en filateliese waarde. Haar seëlversameling word in 1942 deur die Paarlse Munisipaliteit vir die Hugenote-Museum op die dorp aangekoop en word ook deur die Koninklike Filateliese Vereniging van Londen geregistreer in hulle biblioteek van wêreldberoemde seëlversamelings. Sy het ook ’n mooi versameling van ossewa-koeverte en Nederlandse seëls. Op 3 Desember 1980 is sy oorlede.
Mercedes-Benz OM605-enjin
Dit gebruik 'n elektroniesbeheerde inspuitpomp van Bosch (ERE), behalwe in die W124, waar hy 'n meganiese reguleerde inspuitpomp van Bosch gebruik (Bosch M-pomp met RSF-reguleerder).
Dit is verwant aan die inlynviersilinder 2.0 en 2.2 liter OM604 en die inlyn-6 3.0 liter OM606 enjins.
Bennie Keet
Opleiding en gemeentebediening
duimnael|links|270px|Bennie Keet en [[Tobie Muller in 1911 afgeneem in Utrecht.]] Keet is in die Oos-Kaap gebore waar sy vader, ook B.B. Keet, leraar van die destydse NG gemeente Alice was. Hy behaal die B.A.-graad in 1904 en die M.A.-graad in 1906, albei aan die Kaapse Universiteit. Hy voltooi die gebruiklike vierjarige kursus in godgeleerdheid aan die Stellenbosse Kweekskool in 1910, waar hy hom saam met ds. Tobie Muller vir Afrikaans beywer het, en gaan studeer vanaf die volgende jaar verder aan Princeton in die V.S.A. en die Vrye Universiteit in Amsterdam, waar hy op 24 Oktober 1914 promoveer met 'n verhandeling oor De Theologie van Ernst Troeltsch.
Verlaat aktiewe bediening
Dr. Keet bly net tot 1919 op Graaff-Reinet, want van Februarie 1920 word hy aangestel as professor in dogmatiek, etiek, kerkreg en "Encyclopaedie". Later het hy die dogmatologiese vakke gedoseer. Hy tree af in 1959, toe hy reeds oor die 70 jaar oud was, ná 'n byna 40 jaar lange dienstyd.
Suid-Afrika Waarheen?
Keet het sy besware teen apartheid in veral twee publikasie verwoord. Sy ''Suid-Afrika Waarheen? 'n Bydrae tot die bespreking van ons Rasseprobleem'' is in 1955 deur die Universiteits-Uitgewers en-Boekhandelaars van Stellenbosch uitgegee. Die rede vir dié boeke verstrek hy in die voorwoord wanneer hy skryf: "Ons belewe sulke ernstige tye dat dit byna as 'n misdaad beskou kan word as elkeen wat meen dat hy 'n boodskap het, dit nie uitspreek nie, en ook gou uitspreek nie. Die vraag is of dit nie al té laat is om 'n ander rigting in te slaan nie. Nogtans gaan hierdie werkie in die geloof uit, in die oortuiging dat geen mens in staat is om te sê wanneer dit in die geskiedenis te laat is nie." Hy noem dit sy "beskeie poging om in ons rasseverhoudinge die christelike weg aan te wys" en sê: "Alleen langs hierdie weg sal die gesprek oor ons grootste probleem vrugbaar kan wees, en die oplossing waarna ons almal soek, nader gebring kan word."
John van Reenen
Bron
https://www.netwerk24.com/Sport/Atletiek/atletiekreus-john-van-reenen-sterf-20180822
Leo G. Carroll
Leo G. Carroll (25 Oktober 1892 – 16 Oktober 1972) was 'n Engelse akteur. Hy was bekend vir sy rolle in die rolprente Spellbound (1945), Strangers on a Train (1951), en North by Northwest (1959), en in die televisiereeks The Man from U.N.C.L.E. (1964).
Bretagne
Klimaat
Die Bretonse somer begin gewoonlik al in Mei, en dikwels word tot by Oktober warm temperature aangeteken. Die kusgebiede, veral dié van Suidoos-Bretagne, word deur relatief droë weerstoestande gekenmerk (Brest kry byvoorbeeld sowat 800 millimeter reën per jaar), terwyl die jaarlikse reënvalle in bergagtige gebiede soos die Montagne d'Arrée (207 meter) dikwels meer as 1 000 millimeter kan beloop.
Die Romeinse tydperk
Die vyf oorspronklike stamgebiede is in sogenaamde civitates of administratiewe distrikte verdeel, en hulle hoofstede het Romeinse municipia geword: Vorigum (tans Carhaix) vir die Osimiërs, Fanum martis (Corseulles) vir die Coriosoliete, Condate (Rennes) vir die Redone, Namnetes (Nantes) vir die Namnete en Darioritum vir die Veneters. Die Romeine het by die administrasie van die civitates ook op die plaaslike Gallo-Romeinse hoofde gesteun.
Britanniese immigrasie
Onder die heerskappy van die Romeinse keiser Honorius het die hoofde en stede van Armorika aan die begin van die 5de eeu 'n bond gesluit, wat tot by die Frankiese verowering van die land onder Clovis I bestaan het.
Middeleeue en Franse feodalisme
Johan V, 'n gunsteling van Engeland, het uiteindelik daarin geslaag om die Bretonse magstryd te wen en hertog van Bretagne te word. Sy heerskappy het 'n voorlopige einde aan die Bretonse broedertwis gemaak en staan bekend as 'n politieke en ekonomiese bloeitydperk.
Die Eerste Wêreldoorlog
Die Eerste Wêreldoorlog het 'n ongewoon groot aantal Bretonse slagoffers geëis. Elke vierde Bretonse soldaat het op die slagvelde gesneuwel, en die verlies van 240 000 menselewens het tien persent van die destydse bevolking verteenwoordig. In teenstelling met die hoë Bretonse verliese was die gemiddelde Franse verliese net 'n agtste van alle soldate. 'n Rede vir die groot aantal Bretonse sterfgevalle was die feit dat Bretonse soldate tydens 'n aanval dikwels in die voorste linies moes veg. Ander mans is deur Franse troepe geskiet, aangesien hulle die Franse taal nie magtig was nie en verdag is om spioene te wees.
Die tydperk tussen die oorloë
Die swaar Bretonse verliese het aan die onafhanklikheidsbeweging 'n verdere hupstoot gegee. Regse intellektueles het met hulle koerant Breiz Atao (Bretagne vir altyd) 'n vrye Bretagne in 'n Europa sonder grense bevorder, terwyl die linkse outonomiste van die Nasionalistiese Bretonse Party 'n ondergrondse beweging gestig het. Sy naam Gwenn ha du (Wit en swart) is afgelei van die kleure van die Bretonse vlag. Gwenn ha du het hom vir 'n gewapende bevrydingstryd beywer.
Simbole
Die hermelyn was vroeër 'n gewilde Europese wapendier. In Bretagne het aanvanklik net die hertoë van Montfort die hermelyn gebruik, maar later het dit Bretagne se nasionale wapendier geword. Die vlag van Bretagne maak gebruik van 'n gestiliseerde uitbeelding met 'n kruis en drie spitse wat na benede wys.
Keltiese legendes
Ankoù, die Dood se helper, neem die siele van die oorledenes op sy ou wa na hierdie mistieke landskap. Siele, wat deur die veerman nie na die "Eilande van die Gelukkiges", 'n paradysagtige wêreld anderkant die horison, geneem is nie, dwaal deur die "koue hel" van verlate valleie en woude.
Ekonomiese ontwikkeling
Die gebrek aan beduidende natuurlike hulpbronne asook energiebronne het 'n grootskaalse ontwikkeling van nywerhede in Bretagne verhoed sodat die landbou selfs in die huidige tydperk, waar moderne ekonomieë deur die dienstesektor oorheers word, steeds die vernaamste bron van inkomste bly. Die industrialisering het in Bretagne taamlik laat begin, waarby die verskillende nywerheidsektore in bepaalde stede gekonsentreer is. Die belangrikste nywerhede is voedselverwerking en ander agrariese nywerhede, skeepsbou, motorvervaardiging en die wapenbedryf. Die huidige ontwikkeling konsentreer veral op nuwe tegnogieë. Rennes, Brest en Lannion is die beduidendste sentra van die elektroniese en kommunikasiebedryf waar groot fabrieke deur Franse maatskappye soos Alcatel, Thomson en Sagem opgerig is. Rennes is daarnaas die sentrum van die motornywerheid met Citroën as die belangrikste werkgewer; Saint-Nazaire beskik oor belangrike skeepswerwe; en La Gacilly staan vir sy kosmetiese produkte bekend. Daarnaas speel ook dienste en navorsing 'n groot rol in die Bretonse ekonomie. Die toerismebedryf trek voordeel uit die opknapping van die padnetwerk. Tans is Bretagne die tweede belangrikste toeristebestemming van alle Franse geweste.
Vissery en landbou
Veeteelt is tradisioneel een van die vernaamste sektore van die Bretonse landboubedryf. Die gewes lewer 53,5 persent van Frankryk se vark- en meer as 40 persent van sy hoendervleis op. Die noorde van Bretagne konsentreer veral op die verbouing van groente.
Kookkuns
Far breton, die Bretonse melktert, is 'n gewilde nagereg, wat koud of warm geniet word.
Suid-Afrikaanse akademiese heraldiek
Ontwerp
Die meeste wapens is wel oorspronklik. Die artistieke en heraldiese gehalte wissel van skynheraldiese ontwerpe deur onderwysers en leerders na professionele ontwerpe deur die Britse heraldiese owerhede, die Buro vir Heraldiek, en ander kundiges.
Die Buro vir Heraldiek verkies dat 'n skoolwapen eenvoudig is, sodat dit maklik is om dit as 'n sakwapen te vervaardig
Mariner 5
Verder komminikasie pogings
NASA het van April tot November in 1968 probeer om met Mariner 5 te kan kommunikeer om die tussenplanetêre toestande te meet. Pogings gedurende Junie, Julie en vroeg Augustus het egter niks opgelewer nie. Op 14 Oktober het die operateur van die sender by DSS 14  daarin geslaag om op die Mariner 5 sein in te fokus. Hy het 'n draer sein bespeur maar buite die verwagte frekwensie reeks en die golflengte het voortdurend verander. Seinsterkte veranderings het daarop gedui dat die ruimtetuig stadig aan die rol was. Tog kon hy daarin slaag om die tuig te laat sluit op sy sein, maar ongelukkig het die tuig nie reageer op enige beheerseine wat na hom gestuur is nie. Sonder telemetrie en sonder enige reaksie van die die tuig op beheerseine was daar geen kans om Mariner 5 te gebruik nie. Kommunikasie was op 5 November 1968 om 07:46 GMT finaal gestaak vanaf DSS 61.
Duitse herdershond
Die Duitse herdershond of wolfhond is 'n intelligente honderas. Hulle kan maklik opgelei word en word derhalwe gereeld deur mense as soekhonde, waghonde of as troeteldiere gebruik. Hulle word ook algemeen deur polisie- en weermagte aangewend.
Grondwet van Suid-Afrika
Inleiding
Mag God ons mense beskerm.
Nkosi Sikelel’ iAfrika. Morena boloka setjhaba sa heso.
Manaslu
Manaslu (Nepalees: मनास्लु, ook bekend as Kutang) is 'n berg in die Himalaja wat net suid van die grens tussen Nepal en Tibet (Volksrepubliek China) geleë is. Met 'n hoogte van 8 163 meter is dit die agste hoogste berg van Asië en die wêreld ná Berg Everest, K2, Kangchenjunga, Lhotse, Makalu, Cho Oyu en Dhaulagiri. Die naam van die berg is afgelei van Sanskrit en beteken "berg van die gees".
Patricia de Lille
Loopbaan
De Lille het vroeër jare in Kaapstad as 'n laboratorium-assistent gewerk, waar sy betrokke geraak het by die Suid-Afrikaanse Chemiese Werkersunie. In 1983 is sy tot lid van die nasionale uitvoerende komitee verkies. In 1988 is sy verkies tot nasionale ondervoorsitter van die National Council of Trade Unions (Nactu), wat die hoogste posisie was wat 'n vrou in die vakbondbeweging tot in daardie stadium beklee het.
Pous Pius VIII
Pontifikaat
Na die dood van Pous Leo XII begin 'n konklaaf op 10 Februarie 1829 en Pous Pius VIII word verkies op 31 Maart 1829. Op 24 Mei 1829 verskyn sy ensikliek "Traditi humilitati nostrae" waarin die nuwe pous sy beleid uiteensit. Die pous was egter toe reeds baie siek. Hy was sterk ten gunste van demokrasie en het die Franse volk aangemoedig om na die Junie-rewolusie vir koning Louis-Philippe te aanvaar. Hy het die koning die titel van "Roi très Chretien" (Allerchristelike koning) gegee. In sy kort brief "Litteris altero" van 25 Maart 1830 vra hy dat moderne filosofie, die sofisme, Bybelgenootskappe en geheime organisasies soos die Carbonari en die Vrymesselaars bestry moet word. Op 16 Oktober 1830 bekragtig hy die besluite van die konferensie van biskoppe in Baltimore, VSA. Hy sterf op 30 November 1830.
Tertia Botha
Skryfwerk
Vir studente skryf sy verskeie letterkundige handleidings in die “Blokboeke”-reeks, waaronder handleidings vir “Hart van die son” van Karel Schoeman, “Die keiser” van Bartho Smit en “Maria Stuart” van Friedrich Schiller, wat in Afrikaans bewerk is deur Karel Schoeman.
31 Mei
31 Mei is die 151ste dag van die jaar in die Gregoriaanse kalender (152ste in skrikkeljare). Daar volg nog 214 dae in die res van die jaar.
Skiepertjie
Agtergrond
Die hondjie word geklassifiseer as 'n nutshond, 'n beskrywing vir nuttige honde wat vir verskillende doeleindes gebruik kan word.
Saint-Lô
Die Ierse skrywer Samuel Beckett, wat vlot Frans kon praat en as vrywilliger van die Ierse Rooi Kruis in Saint-Lô diens gedoen het (hy was veral betrokke by die bou van 'n veldlasaret), het die stad in 'n radio-essay as die Capital of Ruins beskryf. Ná sy terugkeer het hy in Parys die kort gedig Saint-Lô geskryf wat in Junie 1946 in die dagblad Irish Times gepubliseer is. Voorstelle is ná die oorlog gemaak om Saint-Lô elders nuut te bou, maar uiteindelik is in 1948 met die heropbou van die oorspronklike nedersetting begin. Die oorspronklike karakter van Saint-Lô, met sy historiese Normandiese vakwerk-boukuns, het nogtans verlore gegaan.
Brackenhill-waterval
Die waterval is in die riviertjie wat uitmond by Noetzie en lê tussen die Kruisfontein-bosboustasie en Harkerville, net suidwes van die Tuin van Eden en 3 km suid van die N2-nasionale pad. Dit bestaan uit ‘n reeks stroomversnellings en laastens ‘n behoorlike waterval.
Ring van Vuur
Geografiese grense
Konsensus bestaan onder geoloë oor die meeste gebiede wat in die Ring van Vuur ingesluit is. Daar is egter enkele gebiede waaroor verskille bestaan. Indonesië lê by die kruising van die Ring van Vuur en die Alpe-Himalaja-berggordel (die Aarde se ander baie lang subduksieverwante vulkaansone, ook bekend as die Mediterreens-Indonesiese Vulkaangordel, wat oos-wes deur Suid-Asië en Suid-Europa loop). Sommige geoloë sluit die hele Indonesië in die Ring van Vuur in; terwyl baie die westelike eilande uitsluit en as deel van die berggordel reken.
Sommige geoloë sluit die Antarktiese Skiereiland en die Suidelike Shetlandeilande by die Ring van Vuur in, terwyl ander dit uitsluit. Die res van Antarktika en die suidelike punt van Suid-Amerika word uitgesluit omdat die vulkanisme daar nie met subduksie verband hou nie.
Deliktereg
Kousaliteit is 'n vereiste vir deliktuele aanspreeklikheid en die eiser moet op 'n oorwig van waarskynlikheid bewys dat daar 'n feitelike verband getrek kan word tussen sy gelede skade en die verweerder se optrede. Die Suid-Afrikaanse deliktereg, soos die meeste ander regstelsels,volg 'n tweeledige benadering ten opsigte van kousaliteit: ten eerstens moet 'n feitelike kousale verband tussen die eiser se skade en die verweerder se optrede vasgelê word; en tweedens, aangesien die feitelike gevolge van 'n verweerder se optrede ad infinitum kan strek en daar 'n onbeperkte aantal feitelike oorsake bestaan wat op 'n eiser se skade kan inwerk, moet die potensiële probleem van grenslose aanspreeklikheid aangespreek word. Howe moet verseker dat die eiser se skade nie “te ver verwyderd” van die verweerder se optrede was nie. Daarom word verder gevra of daar 'n genoegsaam noue verband tussen die gelede skade en die optrede is dat die skade die verweerder toegereken kan word.13 Daar word soms na hierdie tweede deel van die kousaliteitsondersoek verwys as “juridiese kousaliteit” of “remoteness of damage”. Beleidsoorwegings word in hierdie verband aangewend om billike, regverdige en redelike grense vir aanspreeklikheidsoplegging vas te stel.
Carlos Alazraqui
Carlos Jaime Alazraqui is 'n Amerikaanse akteur en komediant. Hy is veral bekend vir sy rol as Deputy James Garcia in die TV-komedie Reno 911! en as die stem van die chihuahua in die Taco Bell-restaurant se TV-advertensie.
Brilpikkewyn
Die brilpikkewyn word deur die IUBN geklassifiseer as 'n kwesbare spesie: die bevolkingstal is besig om drasties te daal. In 1999 was daar slegs 120 000 wilde brilpikkewyne oor: 90% minder as in die 1940's. 'n Onlangse katastrofiese oliestorting het ongeveer 40% van die bevolking aangetas en gelei tot die wêreld se grootste seevoël-reddingsaksie. Buiten oliestortings word hierdie pikkewyne ook deur oorbevissing bedreig, sowel as natuurlike kompetisie en rowing deur pelsrobbe. Sommige vissers beweer dat die voëls die mens benadeel siende dat die vissers met hulle moet kompeteer vir visvangste, maar die voël se grootte en die relatief klein oorblywende bevolkings beteken dat brilpikkewyne slegs 2900 ton vis per jaar eet. Hierdie hoeveelheid is ver te min om tot nadeel van vissers te wees.
Johannes van Jerusalem
Johannes Christoffel van Staden is ’n bestuurskonsultant wat sy digbundel publiseer onder die skuilnaam Johannes van Jerusalem.
Pous Gregorius XIII
Opleiding van priesters en bevordering van die kuns en wetenskap
Pous Gregorius XIII was 'n liberale beskermer van die Jesuïete. Die kollege van die Jesuïte in Rome het onder sy beskerming gegroei tot 'n belangrike sentrum van kennis in sy tyd. Dit staan tans bekend as die Pontifikale Gregoriaanse Universiteit. Die pous het ook talle seminaries (teologiese skole) gestig onder andere die Duitse seminarie op 6 Augustus 1573, die Griekse seminarie op 13 Januarie 1577, die seminarie vir bekeerde Jode en heidene in 1577, die Engelse seminarie op 1 Mei 1579, die Maroniete seminarie op 27 Junie 1584 en die Hongaarse seminarie in 1589. In 1575 gee hy amptelike status aan die Kongregasie van die Oratorium, 'n priesterorde sonder gelofte, gewy aan gebed en prediking. Die orde is gestig deur die heilige Filippo Neri. In 1580 gee hy opdrag aan onder andere Inazio Danti om die verfraaiing van die Vatikaan klaar te maak en om die kaartgalery op te rig. In 1578 laat hy 'n sterrewag oprig wat tans nog as die Vatikaanse Sterrewag bestaan.
Trias politica
Horisontale skeiding van magte
Die gesagte het elkeen hul eie magte en onafhanklikheid. Daar is ook geen mag wat hiërargies beter is as die ander magte nie. Al hierdie magte het individuele verantwoordelikhede teenoor mekaar en teenoor die burger deur ingeboude beheermeganismes.
Tora
Profetiese boeke
Daar word onderskei tussen die vroeë profete – Jehosjoea (Josua), Sjoftim (Rigters), Sjmoe'él (I en II Samuel), Melagim (I en II Konings) en die latere profete – Jesjajáhoe (Jesaja), Jirmijáhoe (Jeremia) en Jegezkél (Esegiël). Die geskrifte van twaalf "kleiner" profete – Hoséa (Hosea), Jo'él (Joël), Amos, Owadjá (Obadja), Joná (Jona), Migá (Miga), Nagoem (Nahum), Gawakoek (Habakuk), Tsefanjá (Sefanja), Gaghai (Haggai), Zegarjá (Sagaria) en Mal'agi (Maleagi) word saam in die "Boek van die Twaalf" saamgevat.
Edward Smith (seekaptein)
Skeepskaptein
In 1888 het Smith sy Ekstra Meestersertifikaat (Extra Master's Certificate) behaal en tot die Koninklike Vlootreserwe (Royal Naval Reserve) toegetree. Hy was sodoende as volle luitenant gekwalifiseer en kon sy militêre rang as RNR agter sy naam skryf. In oorlogstye kon hy opgeroep word om in die Koninklike Vloot te dien. Vanweë sy militêre rang as kommandeur in die Vlootreserwe was Smith se skepe geregtig om die Blou Vaandel van die Koninklike Vlootreserwe te gebruik - in teenstelling met Britse handelskepe wat die Rooi Vaandel (ook bekend as Red Duster) vertoon het.
Deon Groot
Loopbaan
In 2007 het Deon se musiekloopbaan begin toe hy ŉ karaokekompetisie gewen het in Centurion, Gauteng, waar hy steeds tot hede woon. Sedertdien het hy aan talle geleenthede deelgeneem om homself as kunstenaar te vestig in die musiekbedryf. In 2014 het Deon sy eerste twee opnames gedoen, Muskeljaatkat en Rooikappie. Met ŉ terugslag in ŉ persoonlike verhouding gebruik Deon sy musiek om ŉ boodskap van hoop oor te bring na sy gehore en wil die boodskap tuisbring dat mens altyd weer moet opstaan en weer ŉ uitdaging moet aanpak. Die lied, 400 voet van oor begin, is geskryf om boere in droogte hoop te gee, in samewerking met Adam Tas en is vrygestel op die album: Manna vir die Boere.
Bregenz
Bregenz (plaaslik ['breagats], Standaardduits ['bre:gənts]) is die hoofstad van Vorarlberg, die mees westelike deelstaat van Oostenryk langs die Bodenmeer, en dié deelstaat se derde grootste stad naas Dornbirn en Feldkirch. Die stad het 'n bevolking van 29 562 op 1 Januarie 2017 gehad en het 'n oppervlakte van 29,51 km².
Mandelaweg T-34 tenk
Geskiedenis
Die tenk kry die bynaam by die Suid-Afrikaanse anti-apartheidsaktivis James "Stompie" Seipei.
Schreinerhuis
Oorsprong
Die Schreinerhuis (Crossstraat 9, Cradock), een van die oudste huise in Cradock, is aan die Amazwi-letterkundemuseum, destydes bekend as die National English Literature Museum (NELM), geskenk nadat A.A. Mutual Life die huis gekoop het en in samewerking met die Cradock-stadsraad herstelwerk en opgraderings befonds het.
Moderne geskiedenis van Israel - Diaspora (1918)
Bisantynse heerskappy (313-636 n.C.)
Die Bisantynse Ryk is aan die einde van die vierde eeu gestig toe keiser Konstantyn tot die Christendom bekeer is. Gedurende sy regering het Israel oorwegend Christelik geword en kerke is op Christelike heilige plekke in Jerusalem, Betlehem en Galilea gebou. Christen-kloosters is ook in dele van die land opgerig. Hoewel vorige heersers die Jode toegelaat het om hulself te regeer, is die reg om openbare poste te beklee gedurende die Bisantynse heerskappy ingetrek. Hulle is ook verbied om Jerusalem binne te gaan, behalwe op Tisj'a be'Aw om oor die verwoesting van die Tempel te treur. Die Persiese inval van 614 nC het 'n verposing van Bisantynse oorheersing gebied, maar was van korte duur. In 629 het die Bisantynse leër daarin geslaag om Jerusalem te herower en die Joodse bevolking is weer uitgedryf.
Tweede Kruistog
Hierdie keer het die Jode beskerming uit 'n onverwagse oord ontvang. 'n Uiters gerespekteerde Christen, Bernardus van Clairvaux, het 'n reeks briewe aan die Christen-gemeenskappe geskryf en hulle aangesê om nie die Jode leed aan te doen nie. Daarbenewens was die meeste Jode in Frankryk en Duitsland gereed om die horde teen te staan. Hulle het groot bedrae aan omkoopgeld aan verskeie biskoppe en edelmanne betaal om hulle te beskerm en tot almal se verbasing het dit gewerk. Minder as 200 Jode is in Europa doodgemaak voordat die Kruisvaarders op hul tog na die Heilige Land vertrek het. Die Tweede Kruistog het aan die begin nogal welslae behaal en die Kruisvaarders het daarin geslaag om Askelon, Tiberias en verskeie kusdorpe te herower. Nadat verskeie gevegte gewen is, het hulle egter die oorlog verloor, geheel en al as gevolg van Saladin se briljante krygsvernuf. Saladin het die land beter as hulle geken en geveg op 'n manier wat aan hulle onbekend was. In plaas daarvan om uit te marsjeer en soos ware ridders groot swaarde rond te swaai, het die Moslems stormtaktiek gebruik, gevolg deur dubbele aanvalle deur versterkings - 'n konsep wat vir die Kruisvaarders heeltemal nuut was.
Eerste Immigrasie
In 1870 het een van die Joodse selfhelp-organisasies, die Alliance Israelite Universelle, grond by die Turkse owerheid gekoop en 'n landbouskool by Mikveh Israel begin. In 1878 is nedersettings by Petach Tikvah en Rosh Pinna aangelê, maar albei moes as gevolg van malaria laat vaar word. In 1882 het 'n groep van vyftien idealistiese Jode van Rusland af gevaar met die voorneme om hul eie landbounedersetting te begin. Hulle het gehoor van die mislukte pogings by Rosh Pinna en Petach Tikvah, maar gehoop dat hulle meer suksesvol sou wees. Die groep het hulself die BILU, 'n akroniem vir die Hebreeus "Huis van Jakob, laat ons opgaan", genoem. Hulle verteenwoordig - sover bekend - die eerste Joodse immigrasie na Palestina met die politieke doel om 'n Joodse tuisland te vestig. Hierdie groep staan bekend as die Eerste Aliyah (Opgaan) of Eerste Immigrasie. Die BILU het na Mikveh Israel, die landbouskool, gegaan, waar hulle verskriklike ontberings gely het. Hulle het 'n onafhanklike nedersetting, Rishon L'Tziyon (die Eerste by Sion), gebou wat amper misluk het omdat daar nie genoeg vars water was nie. Uit desperaatheid het die BILU hulle na baron Edmund de Rothschild gewend om hulp. Baron de Rothschild het die BILU van fondse, landboudeskundiges en Franse wingerdstokke voorsien om 'n wynbedryf in Palestina te begin. Rishon L'Tziyon het weer lewe gekry toe hy geld van die baron ontvang het om 'n diep put te grawe. In ruil daarvoor het die BILU probeer om die baron se druiwe te kweek. Onder sy toesig is die nedersetting Zichron Yaakov (naby Haifa) gestig.
Tweede Immigrasie
In Oos-Europa het die situasie vir die Jode onhoudbaar geword en al hoe meer immigrante het hul pad na die Heilige Land gevind onder die beskerming van Pinsker se Lovers of Zion. Die meeste van die immigrante het hulle in die hawestad Jaffa gevestig, terwyl ander na Jerusalem gegaan het. Party is noord na Tzfat, die stad van die kabbala en tuiste van Joodse mistisisme. Ander is deur die idealistiese BILU geïnspireer en het by hulle aangesluit. Die nedersetters het daarin geslaag om nedersettings by Gederah (1884), Mishmar HaYarden en Rechovot (albei in 1890), en Hadera (1891) te vestig. Die oorgrote meerderheid van die BILU het òf opgegee en Israel vir ander toevlugsoorde verlaat òf gesterf. Hulle het nie daarin geslaag om 'n Joodse politieke teenwoordigheid te vestig soos hulle gehoop het nie, maar die idealistiese Jode van die Eerste Aliyah het - met groot persoonlike opoffering - die eerste selfonderhoudende landbounedersettings in Palestina in 2 000 jaar tot stand gebring. Tussen 1904 en 1914 het ongeveer 40 000 Jode uit Rusland gevlug en in Palestina aangekom. Die oorgrote meerderheid van hulle is onwettig weg, omdat Turkye Joodse immigrasie verbied het. Jode is toegelaat om net drie maande in die Land van Israel te bly, maar omkoopgeld het die Turkse beamptes in Palestina se monde gesnoer. Hoewel 'n aantal van hierdie Joodse immigrante godsdienstig was en by die groot tradisionele gemeenskap in Jerusalem aangesluit het, het die grootste meerderheid van hierdie tweede groot immigrasie, die Tweede Aliyah genoem, bestaan uit idealistiese, jong, sekulêre Jode, gretig om 'n nuwe Joodse tuisland tot stand te bring. Hulle is beïnvloed deur die idees van Ber Borochov en ander Sosialistiese Sioniste, wat getoon het dat Sionisme met demokratiese sosialisme bestaanbaar kon wees. Dit was hierdie groep wat baie van die politieke instellings gestig het wat vir 'n onafhanklike nasie nodig was. Politieke komitees, organisasies en verenigings is gestig, almal onder die sambreel van die Wêreld-Sionistebeweging.
Edward de Bono
Gepubliseerde werke
Boeke deur De Bono sluit in:
Bagdad Internasionale Lughawe-teikenaanval van 2020
Die aanval het plaasgevind tydens die krisis in die Persiese Golf van 2019 tot 2020, wat begin het nadat die VSA in 2018 aan die 2015-kernooreenkoms met Iran onttrek het. Op 27 Desember 2019 is die K-1-lugbasis in Irak, wat Irakse en Amerikaanse personeel huisves, aangeval en 'n Amerikaanse kontrakteur is dood. Die VSA het gereageer deur lugaanvalle oor Irak en Sirië te loods en 25 Iran-gesteunde Kata'ib Hezbollah-militante is gedood. Op 31 Desember 2019 het Sjia-milisies en hul ondersteuners gereageer deur die Amerikaanse ambassade in die Groen Sone in Bagdad aan te val.
Edward Cast
Edward Cast (2 Maart 1925 – 1994) was 'n Engelse akteur. Hy was bekend vir sy rolle in die rolprente Deadly Record (1959), I Promised to Pay (1961), en Seventy Deadly Pills (1964), en in die televisiereeks Danger Man (1960).
Pienza
Pienza staan naas sy boukuns internasionaal bekend as die hoofstad van skaapkaasmakery. Die vernaamste skaapkaassoort is Pecorino toscano, 'n halfharde Pecorino-kaas wat sy geurige smaak aan die plaaslike gras en kruie te danke het. Die oorspronge van Pecorinokaas strek terug tot in die antieke tyd - kaas was 'n stapelvoedsel vir Etruskers en Romeine.
Alwyn du Plessis
Ds. Du Plessis het in 2018 vertel hy in die Christelike huis waarin hy grootgeword het en "waar die Here deur sy Woord en Gees beslissend was, het ek van jongs af met die Skrif omgegaan. Ek het nie op ’n dag ’n stem gehoor wat my roep nie, maar tog innerlik ryp geword om in st. 9 reeds te weet dat ek predikant wou word." Sy lewensfilosofie het hy soos volg opgesom: "Dat ek mag lewe is vir my ’n geskenk van God, maar terselfdertyd ’n opdrag om Hom en my medemens lief te hê."
Verenigde State van Europa
Die begrip is al reeds deur George Washington gebruik, toe hy gesê het dat daar eendag 'n Europese Federasie sal bestaan. Die uitdrukking is ook soms in die 20ste eeu gebruik. In besonders sedert die Europese soewereine skuld krisis van 2011 is so 'n federasie 'n belangrike opsie.
Luther Adler
Luther Adler (4 Mei, 1903 – 8 Desember, 1984) was 'n Amerikaanse akteur. Hy is bekend vir sy rolle in die rolprente Cornered (1945), The Loves of Carmen (1948), D.O.A. (1949), en Under My Skin (1950).
Iswepe
Iswepe lê net langs die N2 nasionale pad, en word omring deur saagmeulens en bosbouplantasies.
Willie Burger
Navorsing
Burger gebruik Bidsprinkaan (2005), van André P. Brink, om die problematiek rondom 'n aanvaarding dat alle narratiewe gelyk is, en dat die konsep rondom waarheid nie kan bestaan nie (soos wat die post-moderniste vertel), na te vors. In 'n artikel oor Bidsprinkaan ondersoek Burger die poging wat die roman aanwend om verby taal te reik en sodoende problematiese aspekte wat met die Talige wending aangebring is, te omseil.
Carl Boplaas
Publikasies
1998
Anonymous (kollektief)
Operasie Payback (2010)
Aan die begin van 2009 het die Sciëntologie strukture opgehou om met betogers in gesprek te tree en het hul aanlynveiligheid verbeter. Daarna het die aksies teen die groep is grotendeels opgehou. 'n Tydperk van binnegevegte het gevolg tussen die polities betrokke lede (genaamd' moralfags 'in die taal van 4chan) en diegene wat bloot vermaak najaag (trolle). Teen September 2010 het die groep 'n jaar lank min publisiteit ontvang en 'n ooreenstemmende daling in ledebelang in die gesig gestaar; die aanvalle het baie verminder en is grootliks van die IRC-kanale af wegbeweeg en is weer van die 4chan bulletinborde af gereël, veral / b /.
"Anonymous is moeg vir korporatiewe belange wat die internet beheer en die regte van mense om inligting te versprei, maar meer belangrik, die reg om met mekaar te deel, stil maak. Die RIAA en die MPAA streef daarna om die kunstenaars en hul saak te help; tog doen hulle nie so iets nie. In hulle oë is nie hoop nie, slegs dollartekens. Anonymous sal nie langer dit verduur nie."
2011–2012
In 2012 het Anonymous Operasie Anti-Bully: Operation Hunt Hunter van stapel gestuur in weerwraak op Hunter Moore se wraakpornografiewebwerf, "Is Anyone Up?' Anonymous het Moore se rekenaarbediener laat ineenstort en 'n groot deel van sy  persoonlike inligting is aanlyn gepubliseer, insluitend sy nommer sosiale sekerheid nommer. Die organisasie het ook die persoonlike inligting gepubliseer van Andrew Myers, die eienaar van "Is Anyone Back", 'n kopieërwebwerf van Moore se "Is Anyone Up?”
#OpSaudi
Sedert 2013 het Saoedi-Arabiese kuberaktiviste teen regeringswebwerwe opgetree om teen die regime te protesteer. Hierdie optrede het daartoe gelei dat sommige aanvalle moontlik ondersteun was deur die Iraanse gesteunde Yemen Cyber Army.
AntiSec
In Desember 2011 het AntiSec-lid "sup_g" (wat volgens die Amerikaanse regering Jeremy Hammond is) en ander Stratfor, 'n Amerikaanse intelligensie-onderneming, binnegedring, sy webblad gevandaliseer en 30 000 kredietkaartnommers uit sy databasisse gepubliseer. AntiSec het later miljoene van die groep se e-posse aan Wikileaks vrygestel.
Analise
Evaluasies van Anonymous se optrede en doeltreffendheid verskil baie. In 'n wyd gedeelde plasing het die blogger Patrick Gray geskryf dat private sekuriteitsfirmas die groep 'in die geheim' liefhet vir die manier waarop hulle kuberveiligheidsbedreigings openbaar. Daar word soms gesê dat Anonymous die aard van protesoptogte verander het, en in 2012 noem Time dit een van die '100 invloedrykste mense' ter wêreld.
“In sommige gevalle, ja, ek dink dit het betrekking op sommige van die dinge wat hulle in die Midde-Ooste gedoen het om die pro-demokrasie-betogers te ondersteun. Maar ook baie slegte dinge, mense onnodig geteister - ek sou dit as 'n slegte ding beskou. Die DDoS-aanvalle op die CIA-webwerf, kliëntedata te steel en aanlyn te plaas net vir 'n grap is nie goed nie.”
Al Debbo
Al Debbo (1924–2011) was ’n legendariese akteur, komediant en sanger. Hy is bekend vir liedjies soos Sonbrilletjies, Hasie, Tantes van Nantes, Brakke van Turffontein en Bolandse nooientjie. Debbo het altesaam in twintig rolprente gespeel. Die eerste was Die kaskenades van dokter Kwak in 1948 en die laaste Oh Shucks I’m Gatvol in 2004.
Rolprente
Hy het altesaam 20 rolprente (van 1948 tot 2004) op sy kerfstok. Van sy rolprente sluit in:
Alexandra Palace
24 Mei 1873 (oorspronklike gebou)
1 Mei 1875 (huidige gebou)
Hond
Honde (Canis lupus familiaris) is vierpotige soogdiere, naverwant aan wolwe. Verskeie rasse is geteel vir 'n verskeidenheid eienskappe; aanvanklik veral vir jagdoeleindes.
Rasse
Op tentoonstellings word die indeling dikwels verskillend benader; die honde word dan volgens hulle funksies ingedeel.
Versorging van die hond as troeteldier
Hy moet eerder in 'n warm, droë plek in die huis slaap totdat hy volwasse genoeg is om buite te slaap. Indien die hond buite slaap, moet hy ŉ waterdigte en gemaklike hok hê. Vir die eerste paar maande, wanneer die hond binnenshuis gehou word, moet hy higiëniese toiletmaniere geleer word. Indien hy in die huis sou vuilmaak, moet die hand besef dat hy verkeerd gedoen het. Sommige kenners meen egter dat dit nadelig is om sy neus daarin te hond vryf en om hom te slaan. Die hond moet liewer na elke maaltyd (of elke keer nadat hy in die huis vuilgemaak het), buitetoe geneem word en hy sal gou leer wat van hom verwag word. Honde het oefening nodig, maar te veel oefening kan nadelig wees.
NG gemeente Ruyterwacht-Wes
Die NG gemeente Ruyterwacht-Wes (voorheen Epping-Wes) was die tweede gemeente van die Nederduitse Gereformeerde Kerk in die subekonomiese woonbuurt Eppingtuin in die Kaapse Skiereiland, maar nadat die buurt se demografie verander en die NG lidmate minder geword het, is dit by die moedergemeente, Ruyterwacht (voorheen Eppingtuin), ingelyf. Die verenigde gemeente gebruik Ruyterwacht-Wes se kerkgebou in Saldanhastraat, maar het nie meer ’n pastorie nie.
Neels van Jaarsveld
Neels van Jaarsveld (gebore 20 Junie) is 'n Suid-Afrikaanse akteur bekend vir sy rol as Ben van Wyk in die Afrikaanse regsdrama Fynskrif wat op KykNET uitgesaai word.
Midwinter
Die wintersonstilstand het in elke beskawing sy eie spesifieke kulturele betekenis, maar word oor kulturele grense heen dikwels met hergeboorte verbind. 'n Groot aantal feesdae, feeste, rituele, byeenkomste of ander vierings het rondom midwinter ontstaan.
Suid-Afrikaanse munisipale heraldiek
Oorsig
Die gebruik van heraldiese wapens deur plaaslike owerhede het in 1804 begin, toe die destydse Bataafse administrasie aan die Kaap die Goeie Hoop die Kaapstadse 'Raad der Gemeente' toestemming verleen het om die wapen van Jan van Riebeeck te voer. Toestemming is ook aan die drostdye verleen om die wapens van die goewerneurs na wie hulle vernoem is te gebruik, maar die Britse owerhede het in 1814 besluit dat hulle eerder die Britse ampswapen moet gebruik.
As gevolg hiervan is verskeie nuwe wapens ontwerp deur o.a. Ivan Mitford-Barberton en Schalk Pienaar. Na die stigting van die Heraldiese Genootskap van Suid-Afrika in 1953, het die genootskap ook verskeie wapens ontwerp. Sommige owerhede soos Grahamstad (1950), Paarl (1951), Stellenbosch (1952), Vereeniging (1955), Oudtshoorn (1960), en Louis Trichardt (1960), het wapenverlenings van die College of Arms in Engeland verkry.
Ontwerp
Mynstede en -dorpe se wapens toon gewoonlik simbole van die mynwese, soos mynskagte, pikstele en grawe, tandratte, of goue pennings.
Gebruik
'n Geregistreerde wapen word kragtens die Heraldiekwet teen misbruik beskerm. Iemand wat 'n geregistreerde munisipale wapen misbruik kan vervolg en by skuldigvinding beboet word. Die munisipaliteit kan ook 'n interdik kry om die ongemagtigde gebruik stop te sit.
Barberton-konsentrasiekamp
Een van die ernstige leemtes in die rantsoenskaal was dat daar geen groente of vrugte aan kampbewoners verskaf is nie. Dat groente en vrugte wel onontbeerlik was, het die Britse owerhede deeglik begryp en hul aandag is dan ook daarop gevestig deur hul eie kampsuperintendente en dokters. Tog het hulle niks gedoen om in hierdie leemte te voorsien nie. Dat die rantsoene wat die kampbewoners ontvang het van die staanspoor af ontoereikend was, blyk uit talle getuienisse.
Rebecca Naomi Jones
Rebecca Naomi Jones (* April 1981) is 'n Amerikaanse aktrise. Sy is bekend vir haar rolle in die rolprente Broadway Idiot (2013) en The Big Sick (2017), en in die televisiereekse Sex & Drugs & Rock & Roll (2015) en High Maintenance (2016).
Bloemfonteinse Normaalkollege
Die Bloemfonteinse Normaalkollege was onder verskeie name en in verskillende gedaante by 'n eeu lank 'n opleidingsinstelling vir onderwysers in die Vrystaatse hoofstad, Bloemfontein.
Die Normaalskool is op 12 Oktober 1898 ná dr. John Brebner se aanbevelings aan die Vrystaatse Volksraad met P.J. du Pré le Roux as hoof geopen. Ná die Tweede Vryheidsoorlog (1899–1901) het die skool op 1 Augustus 1902 as die Normal School heropen met me. E.M. Firks as hoof. In 1912 is die Kollege herdoop tot die Normaal- en Politegniese Kollege, maar toe die nuwe hoofgebou op 8 Februarie 1916 betrek word, is die politegniese gedagte laat vaar.
Afrikaans is vanaf 1919 gedoseer, en as onderrigmedium is dit onder die rektorskap van dr. C.F. Visser (1929 tot 1942) ingevoer. Op 6 Desember 1944 het die Normaalkollege die fakulteit van opvoedkunde van die Universiteitskollege van die Oranje-Vrystaat geword en in 1951 is dit herdoop tot die Onderwyskollege van die UOVS. Losmaking van die UOVS het op 16 Junie 1965 plaasgevind toe die naam Bloemfonteinse Onderwyskollege aanvaar is.
Noordpool
Klimaat
Die krimping van die Arktiese ys sal globale verwarming vererger, want minder ys sal minder sonlig weerkaats en kan ernstige implikasies inhou deur by te dra tot die vorming van Arktiese siklone.
Heidelberg-konsentrasiekamp
Voeding van die kampbewoners
Een van die ernstige leemtes in die rantsoenskaal was dat daar geen groente of vrugte aan kampbewoners verskaf is nie. Dat groente en vrygte wel onontbeerlik was, het die Britse owerhede deeglik begryp en hul aandag is dan ook daarop gevestig deur hul eie kampsuperintendente en dokters. Tog het hulle niks gedoen om in hierdie leemte te voorsien nie. Dat die rantsoene wat die kampbewoners ontvang het van die staanspoor af ontoereikend was, blyk uit talle getuienisse.
Elektrisiteit
Elektrisiteit omskryf
Teenoorgestelde ladings trek mekaar aan en soortgelyke ladings stoot mekaar af. As mens 'n harde rubberstaaf met wol vryf en aan 'n lyn ophang sodat dit vry is om te roteer en dan 'n glasstaaf met sy vryf en nader bring, sal die rubberstaaf aangetrek word.
Lading
Die deeltjies waaruit alle materie bestaan, is elektries gelaai en dit het ’n baie groot uitwerking op die materie-eienskappe wat die mens met sy sintuie kan waarneem. Die mens het egter nie naastenby ’n begrip van die omvang daarvan nie.
Elektrisiteit in die praktyk
Dié visse kan elektrisiteit in gemodifiseerde spierweefsel opwek en is immuun teen hul eie skokke danksy geïsoleerde vetlae. ’n Groot Suid-Amerikaanse elektriese paling (tot meer as twee meter lank en met ’n massa van 40 kg) kan meer as 600 volt elektrisiteit uitstraal. Hul elektrisiteitsorgane is vir sowat die helfte van hul massa verantwoordelik. ’n Elektriese katvis kan vir ’n elektriese skok van 50 volt sorg.
Elektrisiteit moet oor groot afstande vervoer word en dit kan veroorsaak dat die hoeveelheid spanning geleidelik verminder weens die weerstand van die kraggeleiers. Dit is nie moontlik om die weerstand te verminder deur die dikte van die kraggeleiers te vergroot nie omdat dit die geleiers te swaar sou maak.
Renée Jones
Renée Jones (gebore 15 Oktober 1958) is 'n Amerikaanse aktrise. Sy is bekend vir haar rolle in die rolprent Jason Lives: Friday the 13th Part VI (1986) en in die televisiereekse Days of Our Lives (1965), The Bold and the Beautiful (1987), en Star Trek: The Next Generation (1987).
Gemenereg
Gemenereg is die ongeskrewe reg of te wel reg wat nie in Wetgewing vervat is nie. 'n Voorbeeld van gemenereg is die 'erfgooiersskap', die Gooise Erfgooiers het almaal tesaam die gemenereg gekry om onder andere vee op die wei te skaar.
Erfurt
Erfurt [ˈɛrfʊrt] is die administratiewe hoofstad van die Duitse deelstaat Thüringen en met 'n oppervlakte van 269,17 vierkante kilometer en 'n bevolking van 213 699 (soos op 31 Desember 2018) ook die grootste stad in dié deelstaat.
Vandag vorm administrasie en dienste die ekonomiese basis van Erfurt. Naas die openbare uitsaaier Kinderkanal het 'n aantal radiostasies en dagblaaie hulle hoofkwartiere in die stad. Die plaaslike handelskou is naas dié van Leipzig die beduidendste in die nuwe oostelike deelstate van Duitsland.
Carike Keuzenkamp
Carike Keuzenkamp is 'n bekende Afrikaanse sangeres. Haar regte naam is Elizabeth Maria Magdalena van Zyl. Sy is op 3 Maart 1947 in Den Haag, Nederland gebore. Haar vader was Carel Keuzenkamp en haar moeder Rik Loomans. Op 13 Julie 1968 trou sy met Olaus van Zyl en hulle het een seun en twee dogters.
Britse mandaat van Palestina
Onafhanklikheid (1948)
Die enigste gevegsmagte wat die Jisjoew besit het, was die Haganah en die twee terreurgroepe, die Irgun en die Stern-bende. Hulle is almal gedwing om ondergronds te werk omdat die Britte die besit of dra van wapens deur die Jode onwettig verklaar het. Daar was kort-kort inspeksies, kontrolepunte en patrollies, wat alles daarop gemik was om die Jode te ontwapen. Daar word bereken dat die Yishuv in totaal maar 1 300 wapens besit het. Die eerste groot geveg het plaasgevind by die Tirat Tzvi-kibboets, wat aangeval is deur duisende Siriese en Irakese vrywilligers. Die kibboets het daarin geslaag om die aanval af te weer. Die kronkelpaadjie na Jerusalem het 'n slagveld van bloedige massamoorde geword soos wat koskonvooie by Sha'ar HaGai aangeval is. Die Ou Stad van Jerusalem is afgesny van die Nuwe Stad en die Arabiere en stelselmatig die Joodse inwoners laat verhonger. Die Britte het net gesit en toekyk terwyl hulle gewag het vir die Jode om hulle oor te gee.